‘ทีทีแอนด์ทีเคซีอี’แรงข่าวดีหนุน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — หุ้นมีข่าวดีวิ่งแรง ทีทีแอนด์ทีซิลลิงลุ้นโหวตแผนฟื้นฟู 8 เม.ย. KCE ขายหุ้นคืนกำไรอื้อ TYONG ยังบวกไม่สนติดเทอร์โอเวอร์ลิสตามคาด
ราคาหุ้นบริษัท ทีทีแอนด์ที (TT&amp;T) ปรับตัวขึ้นชนเพดานสูงสุดของวัน (ซิลลิง) ปิดที่ 0.32 บาท พุ่งขึ้น 0.07 บาท หรือ 28% หลังมีข่าวว่า บริษัท พีแพลนเนอร์ ในฐานะผู้บริหารแผนฟื้นฟูกิจการได้สรุปแผนฟื้นฟูเสนอต่อเจ้าหน้าที่พนักงานพิทักษ์ทรัพย์แล้ว และจะมีการประชุมเจ้าหนี้ทั้งหมดเพื่อโหวตรับแผนฯ ในวันที่ 8 เม.ย.นี้
“แผนจัดทำได้เร็วกว่าที่คาดและมีความชัดเจนในการฟื้นฟูธุรกิจ เจ้าหนี้ทั้งหมดน่าจะยอมรับได้ และหากโหวตผ่าน บริษัทก็จะดีขึ้นเรื่อยๆ หลังจากขาดทุนมานานหลายปี” แหล่งข่าวจากบริษัท ทีทีแอนด์ที กล่าว
ด้านบริษัท เคซีอี อีเลคโทรนิคส์ (KCE) ราคาหุ้นปรับตัวขึ้นมา 3 วันติด และล่าสุดปิดที่ 5.85 บาท บวก 0.15 บาท หรือ 2.63% หลังนักวิเคราะห์หลายแห่งคงคำแนะนำ “ซื้อ” เพราะผลดำเนินงานพลิกมีกำไรและแนวโน้มจะดีต่อเนื่อง และยังมีกำไรจากการขายหุ้นที่ซื้อคืน 
ทั้งนี้ วันที่ 11 มี.ค. ขายจำนวน 8 แสนหุ้น ราคาหุ้นละ 5.74 บาท เป็นเงิน 4.59 ล้านบาท และคงเหลือหุ้นจำนวน 5,979,700 คิดเป็น 1.3% มูลค่ารวม 6,680,266 บาท ต้นทุนของบริษัทในการซื้อหุ้นคืนตกเฉลี่ย 1.10 บาทต่อหุ้น 
ตลาดหลักทรัพย์กำหนดให้นักลงทุนที่จะสั่งซื้อหุ้น บริษัท ธนายง (TYONG) ตั้งแต่วันที่ 15 มี.ค.2เม.ย. 2553 ต้องวางเงินสดไว้ล่วงหน้ากับโบรกเกอร์เต็มจำนวน (แคชบาลานซ์) ซึ่งเป็นไปตาม ขณะที่หุ้นบวก 1.37% ปิดที่ 0.74 บาท